# A Megújuló Magyarországért Alapítvány 2014. évi jelentése

A pártok működését segítő tudományos, ismeretterjesztő, kutatási, oktatási tevékenységet végző alapítványokról szóló 2003. évi XLVII. törvény szerint:

***3/A. §*** *(1) Az alapítvány köteles az éves beszámoló jóváhagyásával egyidejűleg tevékenységéről jelentést készíteni.*

*(2) Az (1) bekezdésben meghatározott jelentés elfogadása az ügyvezető szerv kizárólagos hatáskörébe tartozik.*

*(3) Az (1) bekezdésben meghatározott jelentés tartalmazza:*

*a) a számviteli beszámolót;*

*b) a költségvetési támogatás felhasználására vonatkozó kimutatást;*

*c) a vagyon felhasználásával kapcsolatos kimutatást;*

*d) a cél szerinti juttatások kimutatását;*

*e) a központi költségvetési szervtől, az elkülönített állami pénzalaptól, a helyi önkormányzattól, a települési önkormányzatok társulásától és mindezek szerveitől kapott támogatás mértékét;*

*f) az alapítvány egyes vezető tisztségviselőinek nyújtott juttatások értékét, illetve összegét;*

*g) az alapítvány tevékenységéről szóló rövid tartalmi beszámolót.*

*(4) Az alapítványnak az (1) bekezdésben meghatározott jelentésébe bárki betekinthet, illetve abból saját költségére másolatot készíthet.*

*(5) Az alapítvány köteles az (1) bekezdésben meghatározott jelentését a tárgyévet követő évben, legkésőbb június 30-áig a Magyar Közlöny mellékleteként megjelenő Hivatalos Értesítőben, továbbá saját honlapján közzétenni.*

 *(6) A (3) bekezdés a) pontjában foglalt rendelkezés az éves beszámoló készítésének kötelezettségére, letétbe helyezésére és közzétételére vonatkozó számviteli szabályok alkalmazását nem érinti.*

Beszámolónkat a fentiek figyelembevételével készítettük el.

* A (3) bekezdés a), b), c), d), e) és f) pontjaira vonatkozó adatokat a csatolt mérleg- és eredménykimutatás tartalmazza (*MMAA mérleg és eredménykimutatás 2014.xls*).
* A d) pontnak megfelelő cél szerinti juttatást harmadik személyek, szervezetek számára a 2014-es évben az alapítvány nem nyújtott.
* Az e) pontra vonatkozóan: a központi költségvetési támogatáson túl más költségvetési eredetű forrás nem került a Megújuló Magyarországért Alapítványhoz.
* Az f) pontra vonatkozóan: az Alapítvány tisztségviselői (elnök és ügyvezető alelnök) összességében bruttó 900 ezer Ft juttatásban részesültek, amihez további 243 ezer forint adó- és járulékteher járult.
* A g) pontnak megfelelő tartalmi beszámolót csatoljuk (*MMAA jelentés 2014 tartalmi beszámoló.docx*).

A beszámolót a Megújuló Magyarországért Alapítvány kuratóriuma 1/2015/0629. számú határozatával elfogadta.

Budapest, 2015. június 29.

………………………………….

Tordai Bence

ügyvezető alelnök